

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: dome@gulbene.lv , [www.gulbene.lv](http://www.gulbene.lv)­­­­­­­­­­­

**Izglītības, kultūras un sporta komitejas PROTOKOLS**

Centrālās pārvaldes ēka, Ābeļu iela 2, Gulbene, atklāta sēde

**2025. gada 20. augustā Nr. 5**

Sēde sasaukta 2025.gada 15.augustā plkst. 15:07

Sēdi atklāj 2025.gada 20.augustā plkst. 10:59

**Sēdi vada** – Izglītības, kultūras un sporta komitejas vadītāja Liena Silauniece

**Protokolē -** Gulbenes novada Centrālās pārvaldes Kancelejas pārzine Vita Baškere

**Piedalās deputāti (komitejas locekļi)**: Ainārs Brezinskis, Artūrs Smagars,Gunārs Babris, Guntis Princovs, Ivars Kupčs

**Nepiedalās deputāti (komitejas locekļi)**: Lāsma Gabdulļina – attaisnojoši iemesli

**Piedalās deputāti (nav komitejas locekļi)**: Jānis Barinskis, Andis Caunītis, Valtis Krauklis

**Pašvaldības administrācijas darbinieki un interesenti klātienē:** izpilddirektore Antra Sprudzāne; skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

*Komitejas sēdei tika veikts videoieraksts, pieejams* :

<https://drive.google.com/drive/u/0/folders/11WIatzjcoAezB9UL4pcVjlIA9kUoxAkQ>

Izglītības, kultūras un sporta jautājumu komiteja – 2025/08/20 10:41 EEST — Recording, 648,2 MB, tiek publicēts pašvaldības tīmekļvietnē.

**DARBA KĀRTĪBA:**

**0. Par darba kārtības apstiprināšanu**

**1. Par iekšējā normatīvā akta “Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” izdošanu**

**2. Par maza mēroga partnerības projekta “Senior +” realizēšanu programmā ERASMUS + stratēģisko partnerību KA2 pieaugušo izglītības sektorā**

**3. Par iekšējā normatīvā akta “Gulbenes Mūzikas skolas nolikums” apstiprināšanu**

**4. Par Gulbenes novada pašvaldības izglītības ekosistēmas attīstības stratēģijas 2026. – 2030.gadam izstrādes uzsākšanu**

**0.**

**Par darba kārtības apstiprināšanu**

ZIŅO: Liena Silauniece

LĒMUMA PROJEKTU SAGATAVOJA: Vita Baškere

DEBATĒS PIEDALĀS: nav

Priekšlikumi balsošanai:

1. Papildināt darba kārtību ar 3.jautājumu - **Par iekšējā normatīvā akta “Gulbenes Mūzikas skolas nolikums” apstiprināšanu** (Liena Silauniece)

Balsojums: ar 6 balsīm "Par" (Ainārs Brezinskis, Artūrs Smagars, Gunārs Babris, Guntis Princovs, Ivars Kupčs, Liena Silauniece), "Pret" – nav, "Atturas" – nav, "Nepiedalās" – nav

Lēmums: Pieņemts

2. Papildināt darba kārtību ar 4.jautājumu - **Par Gulbenes novada pašvaldības izglītības ekosistēmas attīstības stratēģijas 2026. – 2030.gadam izstrādes uzsākšanu** (Liena Silauniece)

Balsojums: ar 6 balsīm "Par" (Ainārs Brezinskis, Artūrs Smagars, Gunārs Babris, Guntis Princovs, Ivars Kupčs, Liena Silauniece), "Pret" – nav, "Atturas" – nav, "Nepiedalās" – nav

Lēmums: Pieņemts

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Artūrs Smagars, Gunārs Babris, Guntis Princovs, Ivars Kupčs, Liena Silauniece), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2025.gada 20.augusta Izglītības, kultūras un sporta jautājumu komitejas darba kārtību.

**1.**

**Par iekšējā normatīvā akta “Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” izdošanu**

ZIŅO: Dace Kablukova

LĒMUMA PROJEKTU SAGATAVOJA: Aiga Vagule, Laima Priedeslaipa, Gundega Upīte

DEBATĒS PIEDALĀS: Gunārs Babris, Guntis Princovs, Ainārs Brezinskis, Dace Kablukova, Artūrs Smagars, Liena Silauniece, Andis Caunītis, Jānis Barinskis, Gundega Upīte, Laima Priedeslaipa, Valtis Krauklis

Izglītības, kultūras un sporta komiteja atklāti balsojot:

ar 5 balsīm "Par" (Ainārs Brezinskis, Artūrs Smagars, Gunārs Babris, Ivars Kupčs, Liena Silauniece), "Pret" – nav, "Atturas" – 1 (Guntis Princovs), "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta** **“****Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” izdošanu**

Gulbenes novada pašvaldības dome 2023.gada 31.augustā pieņēma noteikumus Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs”, ar kuriem noteikta kārtība, kādā Gulbenes novada pašvaldība sadala valsts budžeta mērķdotācijas un pašvaldības budžeta finansējumu pedagogu un darbinieku samaksai Gulbenes novada pašvaldības dibinātājās izglītības iestādēs.

Gulbenes novada Izglītības pārvalde ir sagatavojusi un virza Gulbenes novada pašvaldības domei izskatīšanai grozījumus šajos noteikumos. Tiek virzīts priekšlikums:

* + 1. noteikumu tekstā precizēt Gulbenes novada Centrālās pārvaldes nosaukumu;
		2. izteikt 14.punktu jaunā redakcijā, precizējot skolēnu vecumposmu un papildinot ar laika periodu, kādā tiek piešķirts pašvaldības finansējums pagarinātajai dienas grupai;
		3. papildināt 22.punkta tabulu ar precizējumu, norādot, ka mērķdotācijas sadalījums tiek noteikts, ņemot vērā vidējo skolēnu skaitu klasē, kuru aprēķina ar vidējo aritmētisko vērtību;
		4. aizstāt 44. un 45. punktā amatu “metodiķis” ar “vadītāja vietnieks”;
		5. svītrot 2.pielikuma tabulu “Amata (profesijas) nosaukums/slodžu skaits pirmsskolu nakts grupās”;
		6. papildināt 3.pielikuma tabulu “Izglītības iestāžu vadītāju mēneša darba algas likmes paaugstināšanas kritēriji” ar 9.punktu, paredzot papildu kritēriju;
		7. aizstāt 3.pielikuma 2.punktā procentuālo vērtību “0,5%” ar procentuālo vērtību “0,85%”.

Ņemot vērā augstāk minēto un pamatojoties uz Pašvaldību likuma 4.panta pirmās daļas 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, Izglītības likuma 60.panta pirmo daļu, kas nosaka, ka izglītības iestāžu dibinātāji nodrošina šo iestāžu finansējumu, ievērojot Ministru kabineta noteikto izglītības programmu īstenošanas izmaksu minimumu uz vienu izglītojamo, izglītības iestāžu uzturēšanas un saimnieciskos izdevumus, tai skaitā saimnieciskā personāla darba algas, kā arī ar starptautisko sadarbību saistītos izdevumus, izglītojamo uzturēšanas izdevumus izglītības iestādē, un trešo daļu, kas, cita starpā, nosaka, ka izglītības iestādē īstenojamo izglītības programmu izmaksas ietver izdevumus, kas nepieciešami izglītības programmas īstenošanā iesaistīto pedagogu darba samaksai, izglītības iestādes nodrošināšanai ar mācību līdzekļiem, tās saimnieciskajiem izdevumiem, kā arī citiem nepieciešamajiem izdevumiem; pedagogu darba samaksa valsts vai pašvaldības izglītības iestādēs, kā arī valsts augstskolu vidējās izglītības iestādēs, tajā skaitā bērnu no piecu gadu vecuma izglītošanā nodarbināto pedagogu darba samaksa, kā arī pedagogu darba samaksa speciālās pirmsskolas izglītības iestāžu speciālās izglītības grupās un vispārējās izglītības iestāžu speciālās izglītības grupās tiek nodrošināta no valsts budžeta līdzekļiem un valsts budžeta mērķdotācijām; pārējo pedagogu, kas īsteno pirmsskolas izglītības programmas pašvaldības izglītības iestādēs, darba samaksa, ja citos likumos nav noteikts citādi, tiek nodrošināta no pašvaldības budžeta; pašvaldības var piedalīties valsts un pašvaldību izglītības iestāžu īstenoto izglītības programmu pedagogu darba samaksas finansēšanā, Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 32.punktu, kas nosaka pedagoga darba slodzi, kas atbilst vienai mēneša darba algas likmei, un 35.punktu, kas nosaka, ka, nosakot pedagoga slodzi, izglītības iestādes vadītājs ņem vērā izglītojamo skaitu klasē un mācību priekšmetu, ko pedagogs māca, kā arī izglītības iestādes dibinātāja noteikto kārtību pedagogu slodžu sadalei, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_\_ balsīm "Par" ( ), "Pret" – \_\_\_, "Atturas" – \_\_\_\_, "Nepiedalās" – \_\_\_\_\_\_, Gulbenes novada pašvaldības dome NOLEMJ:

IZDOT iekšējo normatīvo aktu “Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs”” (pielikumā).

Pielikums Gulbenes novada pašvaldības domes 2025.gada \_\_\_.augusta lēmumam Nr. GND/2025/\_\_\_\_\_\_

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­­­ |

Gulbenē

**2025.gada \_\_\_.augustā Nr. GND/IEK/2025/\_\_**

**Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs”**

*Izdoti saskaņā ar Izglītības likuma 60.panta pirmo un trešo daļu un Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 32. un 35.punktu*

1. Izdarīt Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” šādus grozījumus:
	1. Aizstāt noteikumu tekstā vārdus “pašvaldības administrācijas” ar vārdiem “Centrālās pārvaldes”.
	2. Izteikt 14.punktu šādā redakcijā:

“14. Finansējumu pagarinātās dienas grupai piešķir laika periodam no 1.septembra līdz 31.maijam no Pašvaldības budžeta, ņemot vērā izglītojamo skaitu 1. - 4.klašu posmā, uz 120 izglītojamiem piešķirot vienu slodzi.”

* 1. Papildināt 22.punkta tabulu aiz vārdiem “Vidējais skolēnu skaits klasē” ar vārdiem “(vidējā aritmētiskā vērtība)”.
	2. Aizstāt 44. un 45.punktā vārdu “metodiķis” ar vārdiem “vadītāja vietnieks”.
	3. Svītrot noteikumu 2.pielikumā tabulu “Amata (profesijas) nosaukums/slodžu skaits pirmsskolu nakts grupās”.
	4. Papildināt noteikumu 3.pielikuma tabulu “Izglītības iestāžu vadītāju mēneša darba algas likmes paaugstināšanas kritēriji” ar 9.punktu šādā redakcijā:

|  |  |
| --- | --- |
| “9. | **Aktuālais darba izpildes novērtēšanā iegūtais vērtējums** |
|  | labi | 3 |  |  |
|  | ļoti labi | 6 |  |  |
|  | teicami | 9” |  |  |

* 1. Aizstāt noteikumu 3.pielikuma 2.punktā procentuālo vērtību “0,5%” ar procentuālo vērtību “0,85%”.
1. Grozījumi noteikumos stājas spēkā 2025.gada 1.septembrī.

**2.**

**Par maza mēroga partnerības projekta “Senior +” realizēšanu programmā ERASMUS + stratēģisko partnerību KA2 pieaugušo izglītības sektorā**

ZIŅO: Elīna Janovska

LĒMUMA PROJEKTU SAGATAVOJA: Elīna Janovska

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Artūrs Smagars, Gunārs Babris, Guntis Princovs, Ivars Kupčs, Liena Silauniece), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par maza mēroga partnerības projekta “Senior +” realizēšanu programmā ERASMUS + stratēģisko partnerību KA2 pieaugušo izglītības sektorā**

 Erasmus+ ir Eiropas Savienības programma, kas paredzēta dažādu vecumu Eiropas Savienības iedzīvotājiem, lai veicinātu izglītības, mācību, jaunatnes un sporta attīstību. 2021.gadā ir uzsākts jauns programmas 7 gadu cikls, kur programma turpina un attīsta iepriekšējo gadu prioritātes un vērtības. Programma balstīta uz neformālo izglītību un starptautiskas mācību pieredzes sniegšanu jauniešiem un pieaugušajiem. Stratēģisko partnerību projekti ir vērsti uz to, lai dažādām iestādēm un organizācijām dotu iespēju attīstīt dažādas inovatīvas prakses, lai veicinātu inovatīvas prakses nodošanu un īstenošanu, kā arī kopīgu iniciatīvu īstenošanu, lai atbalstītu sadarbību, mācīšanos no līdzbiedriem un pieredzes apmaiņu Eiropas līmenī. Šie projekti paredz izstrādāt inovatīvus rezultātus, vai tie saistīti ar nesen izstrādātu jau eksistējošu rezultātu un inovatīvu ideju intensīvas izplatīšanas un ieviešanas aktivitātēm.

Gulbenes novada pašvaldība ir izteikusi vēlmi piedalīties projektā “Senior+”, kuru koordinē Fonds inovatīvas izglītības un mūsdienīgas didaktikas attīstībai “Friend” (Polija), un Gulbenes novada pašvaldība ir saņēmusi apstiprinājumu dalībai šajā projektā. Projekts norisināsies 12 mēnešus no 2025.gada septembra līdz 2026.gada augustam. Priekšfinansējums projektam “Senior +” no Gulbenes novada pašvaldības puses nav nepieciešams.

 Projektam ir izvirzīti vairāki nozīmīgi mērķi. Kā viens no nozīmīgākajiem mērķiem ir starptautiskās sadarbības veidošana un mūžizglītības pilnveidošana Gulbenes novadā, akcentējot, Gulbenes novada senioru vajadzību apzināšanu un pilnveidošanu digitālās pratības un angļu valodas apguves jomās.

Projekta gaitā plānotie rezultāti: starptautiskas pieredzes iegūšana, nodarbību izveide par digitālajām un angļu valodas kompetencēm senioriem. Projekta ietvaros plānota īstermiņa pieredzes apmaiņa Itālijā, kurā ne vairāk kā 5 pieaugušo izglītības darbinieki no Gulbenes novada apgūs digitālās pratības un angļu valodas nodarbību veidošanu un vadīšanas pamatprincipus senioriem. Turpmākajā projekta gaitā šie dalībnieki būs tie, kuri savā darba vidē izmēģinās izveidot un ieviest pamatprincipus nodarbību veidošanā un vadīšanā senioriem. Projekta “Senior+” noslēgumā tiks organizēta konference Gulbenes novadā, kurā piedalīsies partnervalstu pārstāvji ar mērķi prezentēt projekta rezultātus un iegūtās atziņas.

Projekts atbilst Gulbenes novada ilgtspējīgas attīstības stratēģijas 2014. - 2030.gadam stratēģiskajam mērķim “SM1. Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts “Kvalitatīva izglītība un uz attīstību, radošu darbību motivēts cilvēks”, un Gulbenes novada attīstības programmai 2018.–2024. gadam.

Pamatojoties uz Pašvaldību likuma 4.panta pirmās daļas 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_), "Pret" – \_\_ (\_\_), "Atturas" – \_\_ (\_\_\_), Gulbenes novada pašvaldības dome NOLEMJ:

1. ATBALSTĪT Erasmus+ maza mēroga partnerības projekta “Senior+” realizēšanu.
2. Par projekta “Senior+” ieviešanu atbildīgo noteikt Gulbene novada Izglītības pārvaldes projekta vadītāju Elīnu Janovsku.
3. Lēmuma izpildes kontroli veikt Gulbenes novada pašvaldības izpilddirektoram.

**3.**

**Par iekšējā normatīvā akta “Gulbenes Mūzikas skolas nolikums” apstiprināšanu**

ZIŅO: Ilona Matīsa

LĒMUMA PROJEKTU SAGATAVOJA: Ilona Matīsa, Laima Priedeslaipa

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Artūrs Smagars, Gunārs Babris, Guntis Princovs, Ivars Kupčs, Liena Silauniece), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta “Gulbenes Mūzikas skolas nolikums” apstiprināšanu**

Gulbenes novada pašvaldībā 2025.gada 13.augustā saņemts Gulbenes Mūzikas skolas 2025.gada 13.augusta iesniegums Nr.MUSK1.18/25/47 (Gulbenes novada pašvaldībā reģistrēts ar Nr.GND/5.6/25/1807-G), ar kuru lūgts apstiprināt Gulbenes Mūzikas skolas nolikumu jaunā redakcijā.

Ņemot vērā augstāk minēto un pamatojoties uz Izglītības likuma 22.panta pirmo daļu, kas nosaka, ka valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs, un otro daļu, kas nosaka, ka valsts, pašvaldību un privātās komercsabiedrības, izņemot augstskolas, izglītojošo darbību veic, pamatojoties uz šo likumu, citiem likumiem un normatīvajiem aktiem, kā arī uz to dibinātāju apstiprinātu nolikumu par izglītojošo darbību, Profesionālās izglītības likuma 15.panta pirmo daļu, kas nosaka, ka profesionālās izglītības iestādes darbības tiesiskais pamats ir šis likums, Izglītības likums, citi normatīvie akti un attiecīgās profesionālās izglītības iestādes nolikums; profesionālās izglītības iestādes nolikumu apstiprina tās dibinātājs, un 17.pantu, kas nosaka, kādas ziņas norāda profesionālās izglītības iestādes nolikumā, Pašvaldību likuma 10.panta pirmo daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_\_ balsīm "Par" (\_\_\_\_\_\_), "Pret" – \_\_\_ (\_\_\_\_\_), "Atturas" – \_\_\_\_ (\_\_\_\_), "Nepiedalās" – \_\_\_\_ (\_\_\_\_), Gulbenes novada pašvaldības dome NOLEMJ:

APSTIPRINĀT iekšējo normatīvo aktu “Gulbenes Mūzikas skolas nolikums” (pielikumā).

|  |
| --- |
| Pielikums Gulbenes novada pašvaldības domes 2025.gada 28.augusta lēmumam Nr. GND/2025/\_\_\_\_\_ |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

APSTIPRINĀTS

ar Gulbenes novada pašvaldības domes 2025.gada \_\_.augusta lēmumu Nr. GND/2025/\_\_\_

2025.gada \_\_.augustā Nr.\_\_\_\_\_\_\_\_\_\_\_

**Gulbenes Mūzikas skolas nolikums**

*Izdots saskaņā ar Izglītības likuma 22. panta pirmo un otro daļu, Profesionālās izglītības likuma 15. panta pirmo daļu*

1. **Vispārīgie jautājumi**
2. Profesionālās ievirzes mūzikas skola “Gulbenes Mūzikas skola” (turpmāk – iestāde) ir Gulbenes novada pašvaldības (turpmāk – dibinātājs) dibināta profesionālās ievirzes izglītības iestāde mūzikā.
3. Iestādes darbības tiesiskais pamats ir Izglītības likums, Profesionālās izglītības likums, citi normatīvie akti, kā arī dibinātāja izdotie tiesību akti un šis nolikums.
4. Iestāde ir pastarpinātās pārvaldes iestāde. Tai ir savs zīmogs un simbolika.
5. Iestādes juridiskā adrese: O.Kalpaka iela 43, Gulbene, Gulbenes novads, LV-4401.
6. Dibinātāja juridiskā adrese: Ābeļu iela 2, Gulbene, Gulbenes novads, LV-4401.
7. Iestādes izglītības programmu īstenošanas vietas adreses norādītas Valsts izglītības informācijas sistēmā Ministru kabineta noteiktajā kārtībā.
8. **Iestādes darbības mērķi, pamatvirziens un galvenie uzdevumi**
9. Iestādes darbības mērķi:
	1. attīstīt izglītojamā talantus un prasmes mūzikā;
	2. nodrošināt iespēju izglītojamajam iegūt profesionālās kompetences tālākai izglītības turpināšanai mūzikā.
10. Iestādes darbības pamatvirziens ir izglītojoša, kultūras un audzinoša darbība.
11. Iestādes uzdevumi:
	1. īstenot profesionālās ievirzes mūzikas izglītības programmas, nodrošinot profesionālās ievirzes izglītības pamatzināšanu un prasmju apguvi mūzikā;
	2. veicināt izziņas prasmju attīstību, pilnveidot izglītojamā radošās spējas, profesionālās iemaņas un talantus mūzikā;
	3. sekmēt kultūras izpratni, muzikālo attīstību, attīstīt izglītojamā pašapziņu un spēju uzņemties pilsonisko atbildību;
	4. radīt motivāciju tālākizglītībai;
	5. attīstīt radošās darbības pieredzi, piedaloties koncertos, konkursos, skatēs un citos pasākumos;
	6. pildīt citus normatīvajos aktos paredzētos izglītības iestādes uzdevumus.
12. **Iestādē īstenojamās izglītības programmas**
13. Iestāde īsteno profesionālās ievirzes izglītības programmas mūzikā.
14. Iestāde īsteno interešu izglītības programmas mūzikā.
15. Iestādes izglītības programmas norādītas Valsts izglītības informācijas sistēmā Ministru kabineta noteiktajā kārtībā.
16. Iestāde var īstenot valsts un darba devēju, kā arī personības izaugsmes interesēm atbilstošas pieaugušo neformālās izglītības programmas, personas individuālajām izglītības vajadzībām un vēlmēm atbilstošas interešu izglītības programmas un citas izglītības programmas atbilstoši ārējos normatīvajos aktos noteiktajam.
17. **Izglītības procesa organizācija**
18. Izglītības procesa organizāciju iestādē nosaka Izglītības likums, Profesionālās izglītības likums, citi ārējie normatīvie akti, šis nolikums, iestādes Darba kārtības noteikumi, Iekšējās kārtības noteikumi, citi iestādes iekšējie normatīvie akti, kā arī citi iestādes vadītāja (turpmāk – iestādes direktors) izdotie tiesību akti un lēmumi.
19. Izglītības process iestādē ietver izglītības programmu īstenošanu, izglītojamo audzināšanu un metodisko darbu.
20. Izglītojamo uzņemšana iestādē, pārcelšana nākamajā klasē un atskaitīšana no iestādes notiek saskaņā ar iestādes iekšējiem normatīvajiem aktiem, kas saskaņoti ar dibinātāju, ievērojot Profesionālās izglītības likumā un citos normatīvajos aktos noteiktās prasības.
21. Iestāde drīkst noteikt iestājpārbaudījumus izglītojamo uzņemšanai iestādē, ievērojot, ka uzņemšanai mūzikas izglītības programmās pārbauda izglītojamā atbilstību izglītības programmas uzsākšanai, tas ir, pārbauda:
	1. muzikālās dotības – muzikālo dzirdi, ritma izjūtu un muzikālo atmiņu;
	2. vispārējo fizisko attīstību.
22. Profesionālās ievirzes izglītības programmu īstenošana ietver teorētiskās un praktiskās mācības, kā arī radošo darbību.
23. Mācību darba organizācijas pamatforma ir mācību stunda / nodarbība, tās ilgums – 40 minūtes. Izglītības programmas tiek īstenotas saskaņā ar izglītības programmā noteikto.
24. Izglītības programmas tiek īstenotas grupu un individuālajās nodarbībās, kolektīvajā muzicēšanā, audzēkņu patstāvīgajā darbā, dažādos ārpusstundu pasākumos iestādē un ārpus tās.
25. Profesionālās ievirzes izglītības ieguves ilgumu un izglītības saturu nosaka attiecīgā izglītības programma. Mācību slodzi profesionālās ievirzes izglītības programmā nosaka Profesionālās izglītības likums.
26. Iestāde nosaka vienotu iestādes izglītojamo sasniegumu vērtēšanas kārtību, ievērojot Profesionālās izglītības likumā un citos normatīvajos aktos noteiktās prasības.
27. Iestādes struktūru un mācību tehniskos līdzekļus nodrošina, ievērojot izglītības programmu saturu un īstenošanas specifiku.
28. Pēc profesionālās ievirzes izglītības programmas apguves izglītojamie saņem apliecību par profesionālās ievirzes izglītības ieguvi Ministru kabineta noteiktajā kārtībā.
29. **Pedagogu un citu darbinieku tiesības un pienākumi**
30. Iestādi vada iestādes direktors. Iestādes direktora tiesības un pienākumi ir noteikti Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Iestādes direktora tiesības un pienākumus precizē darba līgums un amata apraksts.
31. Iestādes pedagogus un citus darbiniekus darbā pieņem un atbrīvo iestādes direktors normatīvajos aktos noteiktā kārtībā. Iestādes direktors ir tiesīgs deleģēt pedagogiem un citiem iestādes darbiniekiem konkrētu uzdevumu veikšanu.
32. Iestādes pedagogu tiesības un pienākumi ir noteikti Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagoga tiesības un pienākumus precizē darba līgums un amata apraksts.
33. Iestādes citu darbinieku tiesības un pienākumi ir noteikti Darba likumā, Bērnu tiesību aizsardzības likumā un citos normatīvajos aktos. Iestādes citu darbinieku tiesības un pienākumus precizē darba līgums un amata apraksts.
34. **Izglītojamo tiesības un pienākumi**
35. Izglītojamo tiesības un pienākumi ir noteikti Izglītības likumā, Bērnu tiesību aizsardzības likumā, citos ārējos normatīvajos aktos un iestādes iekšējos normatīvajos aktos.
36. Izglītojamais ir atbildīgs par savu rīcību iestādē atbilstoši normatīvajos aktos noteiktajam.
37. **Iestādes pašpārvaldes izveidošanas kārtība, tās kompetence**
38. Iestādes direktors sadarbībā ar dibinātāju nosaka iestādes organizatorisko struktūru, tai skaitā nodrošinot iestādes padomes izveidošanu un darbību.
39. Iestādes padomes kompetenci nosaka Izglītības likums.
40. Lai risinātu jautājumus, kas saistīti ar izglītojamo interesēm iestādē un līdzdarbotos iestādes darba organizēšanā un mācību procesa pilnveidē, iestādes padome ir tiesīga veidot vecāku, izglītojamo interešu grupas un institūcijas, tajās iesaistot iestādes izglītojamos un viņu vecākus. Minēto institūciju un interešu grupu darbību nosaka iestādes padomes apstiprināts reglaments.
41. Iestādes pedagoģiskās padomes (turpmāk – pedagoģiskā padome) izveidošanas kārtību, darbību un kompetenci nosaka iestādes iekšējie normatīvie akti.
42. Pedagoģisko padomi vada iestādes direktors.
43. Izglītības programmās noteikto prasību īstenošanas kvalitātes nodrošināšanai, mācību priekšmetu pedagogi tiek apvienoti metodiskajās komisijās. Metodiskās komisijas darbojas saskaņā ar šo nolikumu un iestādes iekšējiem normatīvajiem aktiem, to darbu koordinē iestādes direktors, iestādes direktora vietnieki vai metodisko komisiju vadītāji.
44. Šajā nolikuma nodaļā minētajām iestādes pašpārvaldes institūcijām ir konsultatīvs raksturs.
45. **Iestādes iekšējo normatīvo aktu pieņemšanas kārtība**
46. Iestāde saskaņā ar Izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus.
47. Iestādes iekšējos normatīvos aktus izdod iestādes direktors, saskaņojot ar dibinātāju vai iestādes izveidotām pašpārvaldes institūcijām.
48. **Iestādes saimnieciskā darbība**
49. Iestāde ir patstāvīga finanšu, saimnieciskajā un citā darbībā saskaņā ar Izglītības likumā, Profesionālās izglītības likumā un citos normatīvajos aktos, kā arī iestādes nolikumā noteikto.
50. Atbilstoši normatīvajos aktos noteiktajam iestādes direktors, saskaņojot ar dibinātāju, ir tiesīgs slēgt ar juridiskām un fiziskām personām līgumus par dažādu iestādei nepieciešamo darbu veikšanu un citiem pakalpojumiem (piemēram, ēdināšanas pakalpojumi, telpu noma), ja tas netraucē izglītības programmu īstenošanai.
51. Iestādes saimnieciskās darbības ietvaros tiek veikta iestādes telpu un teritorijas apsaimniekošana.
52. **Iestādes finansēšanas avoti un kārtība**
53. Iestādes finansēšanas avotus un kārtību nosaka Izglītības likums, Profesionālās izglītības likums un citi normatīvie akti.
54. Finanšu līdzekļu izmantošanas kārtību, ievērojot ārējos normatīvajos aktos noteikto, nosaka iestādes direktors, saskaņojot ar dibinātāju.
55. **Iestādes reorganizācija un likvidācijas kārtība**
56. Iestādi reorganizē vai likvidē dibinātājs normatīvajos aktos noteiktajā kārtībā, paziņojot par to Ministru kabineta noteiktai institūcijai, kas kārto Izglītības iestāžu reģistru.
57. Iestāde par tās likvidāciju vai reorganizāciju attiecīgās institūcijas, tai skaitā Ministru kabineta noteiktu institūciju, kas kārto Izglītības iestāžu reģistru, un personas informē ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš).
58. **Iestādes nolikuma un tā grozījumu pieņemšanas kārtība**
59. Iestāde, pamatojoties uz Izglītības likumu un Profesionālās izglītības likumu, izstrādā iestādes nolikumu. Iestādes nolikumu apstiprina dibinātājs.
60. Grozījumus iestādes nolikumā var izdarīt pēc iestādes dibinātāja iniciatīvas, iestādes direktora, iestādes padomes vai pedagoģiskās padomes priekšlikuma. Grozījumus nolikumā apstiprina iestādes dibinātājs.
61. Iestādes nolikumu un grozījumus nolikumā iestāde aktualizē Valsts izglītības informācijas sistēmā normatīvajos aktos noteiktā kārtībā.
62. **Citi būtiski noteikumi, kas nav pretrunā ar normatīvajiem aktiem**
63. Saskaņā ar normatīvajos aktos un dibinātāja noteikto kārtību iestāde veic dokumentu un arhīvu pārvaldību, tostarp veicot fizisko personu datu apstrādi saskaņā ar Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu.
64. Iestādes izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu dibinātājam: Gulbenes novada pašvaldībai, Ābeļu ielā 2, Gulbenē, Gulbenes novadā, LV- 4401.
65. Iestāde savā darbībā nodrošina izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību.

**XIV. Noslēguma jautājumi**

1. Atzīt par spēku zaudējušu Gulbenes Mūzikas skolas nolikumu, kas apstiprināts Gulbenes novada pašvaldības domes 2019.gada 31.oktobra sēdē (protokols Nr.17, 15.§).
2. Nolikums stājas spēkā 2025.gada 1.septembrī.

**4.**

**Par Gulbenes novada pašvaldības izglītības ekosistēmas attīstības stratēģijas 2026. – 2030.gadam izstrādes uzsākšanu**

ZIŅO: Dace Kablukova

LĒMUMA PROJEKTU SAGATAVOJA: Dace Kablukova

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Artūrs Smagars, Gunārs Babris, Guntis Princovs, Ivars Kupčs, Liena Silauniece), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada pašvaldības izglītības ekosistēmas attīstības stratēģijas 2026. – 2030.gadam izstrādes uzsākšanu**

 Ņemot vērā, ka Gulbenes novada vispārējās izglītības iestāžu attīstības plāna 2021.-2025.gadam darbības termiņš beidzas 2025.gadā, un pamatojoties uz Pašvaldību likuma 10.panta pirmās daļas 3.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Attīstības plānošanas sistēmas likuma 4.pantu, kas nosaka, ka attīstības plānošanas dokumentā izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību, 6.panta pirmo daļu, kas nosaka, ka izšķir šādus attīstības plānošanas dokumentu veidus: politikas plānošanas dokumenti, institūciju vadības dokumenti un teritorijas attīstības plānošanas dokumenti, 6.panta otro daļu, kas nosaka, ka politikas plānošanas dokumentā nosaka mērķus, uzdevumus un rīcību vienas vai vairāku politikas jomu, nozaru vai apakšnozaru attīstības veicināšanai, 10.pantu, kas nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts, Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, kas nosaka, ka šos noteikumus piemēro attiecībā uz attīstības plānošanas dokumentiem, kurus izstrādā valsts un pašvaldību institūcijas, 3.punktu, kas nosaka, ka attīstības plānošanas dokumentus izstrādā Attīstības plānošanas sistēmas likuma 10.pantā noteiktajos gadījumos, Ministru kabineta 2024.gada 15.oktobra noteikumu Nr.639 “Sabiedrības līdzdalības kārtība attīstības plānošanas procesā” 7.punktu, kas nosaka, ka, lai sabiedrības pārstāvjus informētu par līdzdalības iespējām, institūcija sagatavo paziņojumu (1.pielikums) un atbilstoši normatīvajiem aktiem par kārtību, kādā iestādes ievieto informāciju internetā, publicē to attiecīgās institūcijas oficiālās tīmekļvietnes sadaļā “Sabiedrības līdzdalība”, 12.punktu, kas nosaka kādās projekta izstrādes un īstenošanas procesa stadijās institūcija nodrošina sabiedrības līdzdalību, 13.punktu, kas nosaka kādos veidos sabiedrības pārstāvji var līdzdarboties (klātienē, attālināti vai kombinētā formātā), 18.punktu, kas nosaka publiskās apspriešanas organizēšanas kārtību, 19.punktu, kas nosaka, ka pēc katra projekta virzības posma noslēguma līdz saskaņošanas uzsākšanai institūcija sagatavo un publicē sabiedrības pārstāvju viedokļu, priekšlikumu un iebildumu apkopojumu (2.pielikums), 21.punktu, kas nosaka, ka institūcija, lemjot par projekta izstrādes uzsākšanu politikas jomā, nozarē vai teritorijā, nosaka personu, kas ir atbildīga par sabiedrības līdzdalības iespēju nodrošināšanu, 23.punktu, kas nosaka, ka atbildīgā persona sagatavo paziņojumu par līdzdalības iespējām (1.pielikums) un publicē to atbilstoši šo noteikumu 17. un 18.punktā minētajiem attiecīgajai līdzdalības iespējai noteiktajiem publicēšanas veidiem un termiņiem vai vismaz 14 dienas pirms attiecīgā līdzdalības veida norises, ja normatīvajos aktos nav noteikts cits termiņš, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_ balsīm "Par" (\_\_\_\_\_\_ \_\_\_\_\_\_\_\_), "Pret" – \_\_\_, "Atturas" – \_\_\_, "Nepiedalās" – \_\_\_; Gulbenes novada pašvaldības dome NOLEMJ:

1. UZSĀKT Gulbenes novada pašvaldības izglītības ekosistēmas attīstības stratēģijas 2026. – 2030.gadam (turpmāk – stratēģija) izstrādi ar 2025.gada 1.septembri.
2. APSTIPRINĀT Gulbenes novada Izglītības pārvaldes vadītāja vietnieci Aigu Vaguli par stratēģijas izstrādes vadītāju.
3. APSTIPRINĀT stratēģijas izstrādes darba uzdevumu un izpildes termiņus (pielikumā).
4. APSTIPRINĀT stratēģijas izstrādes darba grupu šādā sastāvā:

Darba grupas vadītājs: Aiga Vagule – Gulbenes novada Izglītības pārvaldes vadītāja vietniece;

Darba grupas locekļi:

Dace Kablukova – Gulbenes novada Izglītības pārvaldes vadītāja;

Inita Rozīte – Gulbenes novada Izglītības pārvaldes izglītības darba speciāliste;

Sandra Brieže – Gulbenes 2.pirmsskolas izglītības iestādes “Rūķītis” vadītāja;

Ineta Maltavniece – Lejasciema pamatskolas direktore;

Arnis Šķēls – Gulbenes novada Bērnu un jaunatnes sporta skolas direktors;

Svetlana Ziepniece – Tirzas pamatskolas direktore;

Liena Silauniece – Gulbenes novada pašvaldības domes deputāte, Gulbenes novada vidusskolas direktore;

Gunārs Babris - Gulbenes novada pašvaldības domes deputāts.

1. NOTEIKT, ka šā lēmuma 4.punktā noteiktās darba grupas vadītājs kā speciālistus var uzaicināt arī citus darbiniekus, deputātus un novada iedzīvotājus.
2. PUBLICĒT paziņojumu par stratēģijas izstrādes uzsākšanu pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas”.
3. NOTEIKT, ka atbildīgā par informācijas apkopošanu un sabiedrības līdzdalības nodrošināšanu uzsāktajā stratēģijas plānošanas procesā ir Gulbenes novada Izglītības pārvaldes vadītāja vietniece Aiga Vagule.

PielikumsGulbenes novada pašvaldības domes 2025.gada 28.augusta lēmumam Nr. GND/2025/\_\_\_ (protokols Nr.\_\_; \_\_.p)

**DARBA UZDEVUMS**

**Gulbenes novada pašvaldības izglītības ekosistēmas attīstības stratēģijas 2026. – 2030.gadam izstrāde**

1. **Izstrādāt** Gulbenes novada pašvaldības izglītības ekosistēmas attīstības stratēģiju 2026. – 2030.gadam, nosakot rīcību kopumu pašvaldības ilgtermiņa prioritāšu īstenošanai.
2. **Stratēģijas izstrādes pamatojums:**
	1. Pašvaldību likums;
	2. Attīstības plānošanas sistēmas likums;
	3. Ministru kabineta 2014.gada 2.decembra noteikumi Nr.737 “Attīstības plānošanas dokumentu izstrādes un ietekmes izvērtēšanas noteikumi”;
	4. Ministru kabineta 2024.gada 15.oktobra noteikumi Nr.639 “Sabiedrības līdzdalības kārtība attīstības plānošanas procesā”;
	5. Izglītības attīstības pamatnostādnes 2021.-2027.gadam "Nākotnes prasmes nākotnes sabiedrībai".
3. **Veikt** stratēģijas izstrādi saskaņā ar spēkā esošo Latvijas Republikas normatīvo aktu prasībām.
4. **Stratēģijas izstrādes uzdevumi:**
	1. Definēt novada vidējā termiņa stratēģiskos uzstādījumus un rīcību kopumu, finanšu resursus un atbildīgos izpildītājus to īstenošanai.
	2. Izvērtēt un ņemt vērā spēkā esošos normatīvos aktus, kuri regulē izglītības nozari Latvijas Republikā.
	3. Apzināt iedzīvotāju redzējumu par izglītības politiku pašvaldībā un turpmākām tās attīstības iespējām, veicot iedzīvotāju anketēšanu.
	4. Nodrošināt sabiedrības pārstāvju līdzdalību stratēģijas izstrādē atbilstoši Ministru kabineta 2024.gada 15.oktobra noteikumiem Nr.639 “Sabiedrības līdzdalības kārtība attīstības plānošanas procesā”.
5. **Stratēģijas izstrādes process un izpildes termiņi:**

|  |  |  |
| --- | --- | --- |
| Nr.p.k. | Pasākums | Termiņš |
| **1.** | **Sagatavošanās stratēģijas izstrādei** |
| 1.1. | Gulbenes novada pašvaldības domes **lēmums** par stratēģijas izstrādes uzsākšanu | 2025.gada 28.augusts |
| 1.2. | Paziņojuma par lēmuma par stratēģijas izstrādes uzsākšanu publicēšana Gulbenes novada pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2025.gada septembris |
| 1.3. | Stratēģijas izstrādes darba plāna un sabiedrības līdzdalības plāna izstrāde | 2025.gada oktobris |
| 1.4. | Ar stratēģiju saistītu dokumentu izvērtēšana un analīze | 2025.gada oktobris – 2026.gada janvāris |
| 1.5. | Iedzīvotāju aptaujas organizēšana un anketu rezultātu apkopošana | 2026.gada janvāris |
| **2.** | **Stratēģijas pirmās redakcijas izstrāde** |
| 2.1. | Stratēģijas pirmās redakcijas projekta izstrāde | 2026.gada janvāris - marts |
| **3.** | **Sabiedrības līdzdalība** |
| 3.1. | Gulbenes novada pašvaldības domes **lēmums** par stratēģijas pirmās redakcijas nodošanu sabiedrības līdzdalības organizēšanai | 2026.gada marts |
| 3.2.  | Paziņojuma par līdzdalības iespējām stratēģijas izstrādes procesā publicēšana Gulbenes novada tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2026.gada aprīlis |
| 3.3. | Sabiedrības līdzdalības organizēšana – vismaz 30 dienas | 2026.gada aprīlis - maijs |
| 3.4. | Sabiedrības līdzdalības rezultātu apkopošana un izvērtēšana | 2026.gada jūnijs |
| 3.5. | Kopsavilkuma par sabiedrības līdzdalību izstrādāšana un tā publicēšana pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2026.gada jūlijs |
| **4.** | **Stratēģijas gala redakcijas izstrāde** |
| 4.1.  | Stratēģijas precizētas redakcijas izstrāde, ņemot vērā sabiedrības līdzdalības rezultātus, iesniegtos iebildumus, priekšlikumus  | 2026.gada augusts |
| 4.2. | Gulbenes novada pašvaldības domes **lēmums** par stratēģijas gala redakcijas apstiprināšanu, lēmuma publicēšana pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2026.gada augusts |
| 4.3. | Apstiprinātā stratēģijas gala redakcijas publiskošana | 2026.gada septembris |

Sēde slēgta plkst. 11:40

Sēdi vadīja Liena Silauniece

Protokols parakstīts 2025. gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere